Hannoveri Evangeelse Luterliku Kiriku piiskopi Margot Käßmanni sõnul ei taha ta rikkuda inimeste rõõmu, ent on siiski kindlalt selle vastu, et juba augustikuust alates kõlavad poodides jõululaulud ning müüakse jõulukaunistusi ja piparkooke. "Praegu on roheliste õunte, mitte punaste jõulukuusemunade aeg," ütleb Käßmann, kes kardab, et kui kauplustes valitseb juba septembrikuus jõulumeeleolu, siis kaotavad jõulud oma kristliku sisu.